En aquest capítol, la Xarxa d'Arxius Comarcals (XAC) vol fer la seva aportació a la Primavera Fotogràfica de Catalunya, amb l'objectiu de fer un reconeixement a la fotografia artística i d'autor que s'ha manifestat al llarg dels anys arreu de la nostra geografia.
Compartiu amb nosaltres aquest valuós patrimoni!
El treball fotogràfic de Sabino Ribé Medina s'estén pel primer terç del segle XX.
Tot i el seu origen barceloní no sols va retratar escenes de la capital del país.
La seva relació personal amb Tàrrega i l'Urgell el van convertir en un precís coneixedor de les terres de Ponent.
En aquesta mostra virtual us proposem un petit recorregut per part de les fotografies d'aquest fons, amb una mirada pausada, tranquil·la, a la realitat.
L'Arxiu Comarcal de l'Alt Urgell rescata un esdeveniment de primer ordre organitzat per l' Agrupación Fotográfica Seo de Urgel l'any 1960 que va tenir una repercussió a nivell de tota Espanya.
La notícia és acompanyada d'una exposició amb material de 3 dels fotògrafs que hi participaren.
L'Arxiu Comarcal de l'Anoia proposa una mostra de fotografies, fetes per autors igualadins fa més de 50 anys, que hom podria confondre amb imatges penjades, avui dia, a Instagram.
Concurs de Fotografia Naturalista de l'ANG
Entre 1988 i 2017, l'Associació de Naturalistes de Girona (ANG) va celebrar trenta edicions del Concurs de Fotografia Naturalista, de prestigi i amb un gran èxit de participació.
Una petita part de les imatges presentades en aquest concurs van ingressar a l'Arxiu Històric de Girona l'any 2018 i avui us n'oferim una mostra.
A través de fotografies que conservem en els nostres fons, fonamentalment dels anys 40-50, volem fer palès com el pas del temps ha transformat la morfologia de la ciutat, i els usos de molts dels seus edificis.
Començant per l'edifici que acull l'Arxiu Històric de Lleida, i passant per altres indrets ben cèntrics, proposem trobar les diferències entre les imatges.
L'evolució de la ciutat de Lleida en imatges
Recull de fotografies d'alguns dels espais i edificis més reconeguts de la ciutat de Lleida, tal com eren als anys 40-50 en la major part, i tal com són actualment.
A través d'imatges dels nostres fons, us proposem buscar les diferències i els efectes del pas del temps que, en alguns casos són canvis d'usos, en altres transformacions urbanístiques, etc. (Arxiu Històric de Lleida)
Col·lecció d'imatges estereoscòpiques del fons Vilallonga.
Arxiu Comarcal del Pallars Sobirà
Aquest any, hem volgut celebrar la Primavera Fotogràfica d'una manera una mica diferent i especial.
Diferent perquè ho fem a través d'una exposició virtual i especial, perquè volem donar rellevància als retrats.
L'Arxiu Comarcal del Maresme us ofereix la possibilitat de fer un tomb virtual pels municipis de la comarca.
Una ullada a l'Ebre a través dels objectius...
Vídeo on es recull tot un seguit d'imatges històriques sobre l'Ebre.
Una visió de tres fotògrafs claus, els fons dels quals es troben dipositats a l'Arxiu Comarcal del Baix Ebre: Ramon Borrell; Gerard Vergés i Pista Hitz.
Es pot apreciar la tradició de la navegació fluvial, dels jocs de riu, de les riuades, les embarcacions de vapor, els esports o els esdeveniments socials.
La volta al món en tres mil diapositives: el figuerenc Carles Carbó Delós (1980-1981)
Les tres mil diapositives de Carles Carbó expliquen un viatge de 160 mil km per 56 països durant 20 mesos.
(Arxiu Comarcal de l'Alt Empordà)
Exposició virtual "De l'Escola al Monestir"
L'exposició ressegueix 30 anys d'història de l'Exposició de Flors de Banyoles.
(Arxiu Comarcal del Pla de l'Estany)
Recull biogràfic i fotogràfic de cinc dels millors fotògrafs de la comarca del Pallars Jussà, que han ingressat els seus fons fotogràfic a l'Arxiu Comarcal.
Un total de 5 fotògrafs, 5 àlbums amb 445 imatges fotogràfiques que resumeixen l'obra fotogràfica de la comarca del Pallars Jussà.
A continuació, podeu consultar els articles relacionats:
Silvio Gordó Montaña (1896-1972): un Pallars Jussà de postal
Andreu Gelabert Magret: el Pallars Jussà en 35 mm
Exposició virtual sobre Els inicis del turisme a Vilanova i la Geltrú
Exposició organitzada el 2014 per l'Arxiu Comarcal del Garraf gràcies als fons fotogràfics que conserva dels vilanovins Ramir Horro, Jordi Mas i Joan i Ramon Bellmunt.
"Cerdanya: mirades en blanc i negre"
Juan Bertran (1900-1920), Bonaventura Isern, Nen Mixela (1940-1960) i Josep Bosom (1947-1997) són tres fotògrafs cerdans que en diferents moments del segle XX van aconseguir capturar la realitat amb una mirada personal inconfusible.
Avui les seves fotografies són els referents documentals del seu temps a la Cerdanya.
(Arxiu Comarcal de la Cerdanya)
Fotografies per gaudir: una selecció d'imatges conservades a l'Arxiu comarcal del Berguedà
Imatges dels millors fotògrafs de la comarca: paisatges, persones, festes..., per regalar a la vista!.
Concursos fotogràfics sobre la Rosa
L'Ajuntament de Sant Feliu de Llobregat va crear aquest concurs l'any 1959, en el marc de la III Exposició Nacional de Roses, un certamen que encara perdura.
(Arxiu Comarcal del Baix Llobregat)
Digitalització dels plafons de l'exposició "Imatges al castell", realitzada per l'Arxiu Comarcal del Baix Empordà l'any 2006.
Exposició virtual de fotografies del fons personal d'Anton Moix
Exposició virtual de fotografies del fons personal del montblanquí Anton Moix Pallisó.
(Arxiu Comarcal de la Conca de Barberà)
Reportatge fotogràfic "L'última primavera d'un riu"
El 13 d'agost de 1963 es van tancar les comportes de la presa de Sau i va començar la inundació de la vall.
El riu Ter, entre Roda i Sant Romà, va deixar de ser un riu juganer i engorjat per convertir-se en el pantà de Sau.
Vídeo de l'exposició de l'obra fotogràfica de Joaquim Cabezas
Audiovisual elaborat amb motiu de l'exposició del mateix títol elaborada l'any 2007.(Arxiu Comarcal del Baix Llobregat)
Descobrint Teresa Ollé Sanromà (Barcelona, 1932-2007), Titina, ceramista de la platja de Sant Salvador del Vendrell
Audiovisual, produït per l'Arxiu Comarcal del Baix Penedès amb la col·laboració de l'Ajuntament del Vendrell, que té com objectiu donar a conèixer la figura i l'obra de Teresa Ollé, fotògrafa i ceramista, coneguda com a Titina, filla de l'artista Antoni Ollé Pinell, que va establir el seu taller de ceràmica a la casa que tenia a la platja de Sant Salvador del Vendrell.
La Festa Major amb una altra mirada
Exposició virtual d'imatges de la Festa Major de Vilafranca del Penedès
Galeria de 28 retrats d'Antònia Camps (Olot, 1862-1935), fets pels fotògrafs Antoni Gotarde i, sobretot, Carme Gotarde, marit i filla de la retratada, respectivament, que revelen els efectes del pas del temps en la fotografiada.
Els retrats pertanyen al Fons Fotografía Gotarde de l'Arxiu Comarcal de la Garrotxa.